આ બાબતે મળતી વિગતો પ્રમાણે આજ સવારથી સામખિયાલી ટોલગેટ પર વાહનોની લાંબી કતારો વચ્ચે વાહન ચાલકો ૩ થી ચાર કલાક ફસાયા હતા, ચક્કાજામની પરિસ્થિતીમાં વાહન ચાલકોને ભારે હાલાકીનો સામનો કરવો પડ્યો હતો, ટોલગેટ પર ફસાયેલા વાહન ચાલકોએ પોતાની વેદના વ્યક્ત કરતાં જણાવ્યુ હતું કે સરકાર અમોને ટોલગેટ પર મળવાપાત્ર સુવિધાઓ જેમ કે ટોલગેટ પરની સફાઈ, ઇમરજન્સી સેવાઓ, પ્રાથમિક સગવડો જેવુ કઈ પણ ઉપલબ્ધ ન હોવા છતાં આટલી કડકાઇથી નિયમોનું પાલન કરાવાય છે જે ન્યાયિક બાબત ન ગણી શકાય, ટોલગેટ પર સુવિધાના નામે વાહન ચાલકોને હાલાકી સિવાય કઈ મળતું નથી જે દુખદ બાબત ગણી શકાય.